als_Latn dik_Latn sag_Latn
Eshtë e vështirë të heqësh dorë nga mamaja, kështu që gjermanët do të mendohen mirë nëse do të pushojnë “nga puna” sot Angela Merkelin, e projektuar shpesh si e tillë: “Mutti” (Mamaja). Tribuja e madhe e biografëve këmbëngulin që kancelarja reflekton idenë që gjermanët kanë për vetveten. Dhe këta gjermanë e shohin veten si dyshues, të kursyer, të plogët, dhe jo shumë të rafinuar qoftë edhe në një version simpatik. Për këtë arsye e gjejnë veten tek imazhi publik i Angela Merkelit, ku nuk vërehet asnjë gjurmë mendjemadhësie, pavarësisht pushtetit të madh që është thirrur të ushtrojë. Kështu shfaqet kancelarja dhe kështu dëshiron të shihet Gjermania: të dy hezitues për të përdorur hegjemoninë që disponojnë dhe që në fakt manifestohet, edhe pse nuk kryhet.
Eshtë rasti i një shoqërie, dhe asaj që e përfaqëson, që i duhet dhënë një psikologu apo një psikanalisti, më shumë se sa një politologu. Sigurisht, historia ka rëndësi. Peshon dhe influencon sjelljet. E diplomuar në fizikë dhe për një kohë të gjatë kërkuese në laboratorin e kimisë, dhe tashmë prej dekadash në gjendje të mposhtë radhë politikanësh të sprovuar, Angela Merkel ofrohet si një shembull i gruas praktike, e mbështjellë në një aureolë bardhësie. Një personazh hezitues, i menduar, që bashkon gishtat e mëdhenj dhe tregues të dy duarve, kur reflekton përpara gjermanëve, që presin vendime sic nuk janë shpjeguar asnjëherë. Ky xhest, i paraqitur dhe në manifestet elektoralë, është shndërruar në një simbol të reflektimit. Dyshimi, pasiguria rezultojnë më garantues se sa siguria marsiane e Gjermanisë së një herë e një kohe. Eshtë ajo që i përgatit patatet e ziera bashkëshortit fizikan dhe që shkon të bëjë pazar sapo lirohet nga kanceleria, nga Bundestagu, Putini, Oabama dhe problemet e shumë të Europës dhe të botës. Kaq shumë thjeshtësi duket si frut i një studimi të saktë. Por edhe mund të mos jetë.
Me të do të kemi të bëjmë edhe në vitet e ardhshëm, gjatë të gjithë mandatit që do i rinovojnë sot gjermanët. Por e njohim dhe nuk duhet të kemi surpriza. Në fund të fundit ajo nuk ka bërë asnjëherë të tilla. Pamja e saj nuk fsheh sekrete. Sekreti i saj është që nuk ka sekrete. Që nuk ka një ideologji precize, sektare, të cilës t’i përgjigjet.
(Të plotë mund ta lexoni në gazetën "RD")
Video - Momenti i ekzekutimit te biznesmenit Santo
Kerko Lajme
Parashikimi motit
56°
13°
°F | °C
Cloudy
Humidity: 55%
0 mph
Tue
45 | 64
7 | 17
Wed
40 | 58
4 | 14
als_Latn als_Latn als_Latn als_Latn als_Latn als_Latn als_Latn unk unk dan_Latn dzo_Tibt slk_Latn eng_Latn srd_Latn unk unk mos_Latn unk unk